Almenningssamgöngur hafa tekið miklum breytingum í nágrannalöndum okkar undanfarna áratugi. Hér á landi er þessi þróun komin skemmra á veg. Á árum áður voru sérleyfi einkaaðila ráðandi en fyrir um áratug fór skipulags á almenningssamgöngum að breytast. Í dag sjá landshlutasamtök sveitarfélaga um almenningssamgöngur. Samtök sunnlenskra sveitarfélaga hefur séð um almenningssamgöngur á Suðurlandi síðan árið 2012. Almenningur hefur tekið þessu vel en ýmiss vandamál er til staðar. Markmið rannsóknarinnar eru tvenn. Hið fyrra felst í að skoða hvernig reglur og rekstrarform hafa breyst og hver ástæða þessara breytinga hafa verið hér á landi. Þetta verður sett í samhengi við þróun málaflokksins í nágranalöndum okkar. Seinna markmiðið er að skoða hvernig þróunin og reynslan af nýja fyrirkomulagi almenningssamgangna hefur verið á Suðurlandi. Við öflun gagna um þróun almenningssamgangna var leitað eftir opinberum skýrslum og tölfræði gögnum. Einnig voru tekin hálfstöðluð opin viðtöl við valda viðmælendur. Einnig var hönnuð spurningakönnun sem lögð var fyrir farþega í strætisvögnum á Suðurlandi. Beitt var tölfræðilegum greiningum á valdar spurningar til að skoða hvort marktækur munur væri á svörum á íslensku og ensku. Almenningssamgöngur á Ísland hafa ekki fengið mikla athygli í gegnum árin. Þróunin hefur verið á eftir því sem gerst hefur í nágrannalöndunum. Fyrir um áratug byrjaði núverandi þróun og er að þokast nær því sem gerist í nágrannalöndunum. Þróunin á Suðurlandi er skref í rétta átt og eru flestir ánægðir með hana. Vandamálin á Suðurlandi eru fjármagn, löggjöfin og staða landshlutasamtakanna sem veldur óvissu um framtíðina.
Networked Digital Library of Theses and Dissertations